
SERVICIUL ŞCOLI-SPITALE

SC2017 -14902/19.06.2017 
REFERAT

privind atribuirea în folosinţă gratuită  a  spaţiului din Caminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A către Inspectoratul de Poliţie Judeţean Timiş pentru desfăşurarea activităţii Secţiei 1 Poliţie.
         Se supune spre analiză Comisiilor din cadrul Consiliului Local al Municipiului Timişoara, materialul întocmit de Serviciul Şcoli Spitale, privind atribuirea în folosinţă gratuită a spaţiului din Caminul nr. 2 al Colegiului Tehnic Energetic  Regele Ferdinand I, situat în Timişoara, str. Renaşterii nr. 24/A către Inspectoratul de Poliţie Judeţean Timiş pentru desfăşurarea activităţii Secţiei 1 Poliţie.
         Conform art. 112 alin. 2 din <LLNK 11995    84 11 211   0 32>Legea educaţiei naţionale nr. 1/2011, "Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale."

Inspectoratul de Poliţie Judeţean Timiş a ocupat  acest spaţiu din anul 2010 în baza contractului de închiriere nr. 600/2010 încheiat cu Grupul Şcolar Energetic Timişoara, actualmente Colegiul Tehnic Energetic Regele Ferdinand I, locaţiune prelungită prin HCL 408/2013. 


În prezent acest spaţiu este ocupat de Inspectoratul de Poliţiei Judeţean Timiş –Secţia 1 Poliţie în baza HCLMT  151/31.10.2016.

Spaţiul este situat în Căminul nr.2 al Colegiului Tehnic Energetic Regele Ferdinand I, str.Renaşterii nr. 24/A, în suprafaţă de  1019,19 mp şi teren în suprafaţă de 510 mp, este înscris în CF nr. 407030.  

Prin adresa nr. 186871/15.06.2017  înregistrată la Primăria Municipiului Timişoara sub nr. SC2017-014713 din 15.06.2017, Ispectoratul de Poliţie Judeţean Timiş  a solicitat atribuirea acestui spaţiu în comodat pentru desfăşurarea activităţii Secţiei 1 Poliţie.

Prin adresa nr. 1582 din 21.06.2017, înregistrată la Primăria Municipiului Timişoara sub nr. SC2017- 015243/21.06.2017, Colegiul Tehnic Energetic Regele Ferdinand I  Timişoara, comunică :

· aprobarea de către Consiliul de Administraţie a solicitării de schimbare a destinaţiei spaţiului din Caminul nr.2 pentru desfăşurarea activităţii Inspectoratului de Poliţie Judeţean Timiş – Secţia 1 Poliţie 
· Protocolul nr. 7424/13.01.2015 încheiat între Colegiul Tehnic Energetic Regele Ferdinand I şi Inspectoratul de Poliţie Judeţean Timiş cu privire la modul de calcul şi plată a utilităţilor pentru spaţiul din Camin nr. 2, al Colegiului Tehnic Energetic Regele Ferdinand I.    

Inspectoratul Judeţean de Poliţie este o instituţie specializată a statului, cu atribuţii privind apărarea drepturilor şi libertăţilor fundamentale ale cetăţenilor, a avutului public şi privat, veghează la respectarea ordinii şi liniştii publice.

În conformitate cu prevederile  Legii nr.213/1998 privind bunurile proprietate publică – Anexa, pct. 29, cladirile, terenurilor în care îşi desfăşoară activitatea instituţiile publice de interes local fac parte din domeniul public al  al statului şi al unităţilor administrativ-teritoriale.
Potrivi art. 874 (1) Cod civil, dreptul  de folosinţă asupra bunurilor proprietate publică se acordă cu titlu gratuit, pe termen limitat, în favoarea instituţiilor de utilitate publică. 
        Având în vedere cele expuse mai sus, supunem spre analiză şi aprobare Consiliului Local: 
1. Atribuirea în folosinţă gratuită  a  spaţiului în suprafaţă de 1019,19 mp şi teren în suprafaţă de 510 mp, înscris în CF nr. 407030, din Caminul nr. 2 al Colegiului Tehnic Energetic Regele Ferdinand I,  situat în Timişoara, str. Renaşterii nr. 24/A către Inspectoratul de Poliţie Judeţean Timiş pentru desfăşurarea activităţii Secţiei 1 Poliţie, pe o perioadă de 4 ani. 
2. Plata utilităţilor pentru spaţiul descris la pct.1 cad în sarcina  Inspectoratului de Poliţie Judeţean Timiş.    
3. Aprobarea modelului cadru al contractului de comodat conform anexei care va   face parte integrantă din hotărâre. 
4. Revocarea HCLMT  nr. 151/31.10.2016.

